4. ΑΝΑΓΚ. ΝΟΜΟΣ υπ’ αριθ. 1621 της 14/17 Φεβρ. 1939 Περί Ταμείου Συντάξεων Νομικών. Κατηργήθη δια του άρθρ. 49 Ν.Δ. 4114/1960 (κατωτ. αριθ. 48) πλην των κατωτέρω άρθρ. 24 και 28. Προσωπικόν Άρθρ.24.-1.Το προσωπικόν του Ταμείου απαρτίζεται εκ μονίμων και εκτάκτων υπαλλήλων και υπηρετών μισθοδοτουμένων εις βάρος του Ταμείου. 2.Διευθυντής του Ταμείου διορίζεται δι’ αποφάσεως του Υπουργού Δικαιοσύνης ο κεκτημένος πτυχίον Νομικής Σχολής και ειδίκευσιν εις τα ζητήματα των Κοινωνικών ασφαλίσεων. Αι λοιπαί θέσεις και οι βαθμοί του προσωπικού εν γένει καθορίζονται δια Β.Δ/τος (εφ’ άπαξ εκδοθησομένου) προτάσει του επί της Δικαιοσύνης Υπουργού μετά γνώμην του Διοικητικού Συμβουλίου του Ταμείου. Δια Β.Δ/τος εκδιδομένου εκάστοτε κατά τον αυτόν ως άνω τρόπον εγκρίνεται και τροποποιείται ο εσωτερικός κανονισμός του Ταμείου, δι’ ου θέλουσι καθορισθή τα καθήκοντα του προσωπικού εν γένει, τα προσόντα προς πρόσληψιν και προαγωγήν των υπαλλήλων και υπηρετών του Ταμείου, η διαβάθμισις και αι αποδοχαί αυτών, η διαίρεσις και η αρμοδιότης των καθ’ έκαστα υπηρεσιών του Ταμείου, τα των αδειών του προσωπικού, τα της προσλήψεως νομικού συμβούλου, ή δικηγόρου και ιατρού και του τρόπου της αμοιβής τούτων, τα της εξόδου των υπαλλήλων και υπηρετών λόγω ποινής ή νόσου, τα της παροχής νοσηλίων εις τους υπαλλήλους και υπηρέτας του Ταμείου και τας οικογενείας αυτών, τα της παροχής αποδοχών υπαλλήλων και υπηρετών εν περιπτώσει ασθενείας των ή εις τας οικογενείας αυτών εν περιπτώσει θανάτου αυτών, τα της θέσεως και των αποδοχών του στρατευομένου προσωπικού, τα της πειθαρχικής τιμωρίας και απολύσεως του προσωπικού ως και πάσα σχετική λεπτομέρεια. Δι’ αποφάσεως του Υπουργού της Δικαιοσύνης μετά  Σελ. 62(α) γνώμην του Διοικητικού Συμβουλίου του Ταμείου καθορίζεται ο τρόπος της εξόδου των υπεραρίθμων υπαλλήλων, τα της αποζημιώσεώς των ως και πάσα σχετική λεπτομέρεια. Περί της τροποποιήσεως του ανωτέρω Β.Δ/τος βλ. άρθρ. 2 Ν.Δ. 2494/1953. 3.Πάντως όμως αι διατάξεις των υπό της προηγουμένης παραγράφου προβλεπομένων Β.Δ/των και Υπουργ. πράξεων, δέον να μην αντίκεινται προς την περί προστασίας Εφέδρων Παλαιών Πολεμιστών νομοθεσίαν ως και τον Νόμ. 2112 ως ούτος ετροποποιήθη και συνεπληρώθη μεταγενεστέρως. Ωσαύτως αι δια τουτων καθιερωθησόμεναι παροχαί ασθενείας δεν δύνανται να είναι κατώτεραι των εκάστοτε υπό του Ιδρύματος Κοινωνικών Ασφαλίσεων παρεχομένων εις τους παρ’ αυτώ ασφαλιζομένους. Ταμείον Ασφαλίσεως Συμβολαιογράφων Άρθρ.28.-1.Από 1ης Ιουλ 1939 ο υπό στοιχ. ι΄ της παρ. 1 του άρθρ. 3 του κωδικοποιουμένου Νόμ. 4448 πόρος αυτού οριζόμενος από της ως άνω χρονολογίας εις δραχ. 8 περιέρχεται εις το Ταμείον Προνοίας των μελών του Συμβολαιογραφικού Συλλόγου του Εφετείου Αθηνών, μετονομαζόμενον από της ως άνω χρονολογίας εις «Ταμείον Ασφαλίσεως Συμβολαιογράφων», παρ’ ω ασφαλίζονται υποχρεωτικώς από 1ης Ιουλ. 1939 άπαντες οι Συμβολαιογράφοι του Κράτους. Το Ταμείον τούτο δύναται να χορηγή επιπλέον και περιοδικάς παροχάς. Οι υπό στοιχ. α΄, γ΄, δ΄ και ε΄ της παρ. 1 του άρθρ. 4 του Α. Νόμου υπ’ αριθ. 879/1937 «περί ιδρύσεως Ταμείου Προνοίας των μελών του Συμβολαιογραφικού Συλλόγου του Εφετείου Αθηνών» προβλεπόμενοι πόροι καταργούνται από 1ης Ιουλ. 1939. Από της αυτής χρονολογίας ο υπό στοιχ. β΄ του αυτού άρθρου πόρος ορίζεται εις δραχμάς δύο. Δια του υπό του αρθρ. 8 του αυτού Νόμου προβλεπομένου οργανισμού του Ταμείου καθορίζεται και ο τρόπος του ελέγχου των βιβλίων των Συμβολαιογράφων προς διαπίστωσιν της νομίμου εισπράξεως και αποδόσεως των πόρων, τα της επιβολής εις βάρος του Συμβολαιογράφου του παραλείψαντος την επικόλλησιν των κεκανονισμένων ενσήμων προστίμου μέχρι του δεκαπλασίου της αξίας του μη επικολληθέντος ενσήμου ως και τα της συνθέσεως, απαρτίας κλπ. της Διοικήσεως του Ταμείου. Τα υφιστάμενα Ταμεία Προνοίας των λοιπών Συμβολαιογραφικών Συλλόγων καταργούνται συγχωνευόμενα εις το δια του παρόντος δημιουργούμενον Ταμείον Ασφαλίσεως Συμβολαιογράφων, εις ο περιέρχονται τα περιουσιακά στοιχεία αυτών. 39.Γ.α.3-4 Γενικές διατάξεις Ταμείου Νομικών 2.Εκ του εισπραχθέντος υπό του Ταμείου Συντάξεων Νομικών ποσού, δυνάμει των άρθρ. 1 και 4 παρ. 2 εδάφ. 3, 5 και 10 του από 4/9 Σεπτ. 1925 Ν.Δ/τος «περί προσθέτων συμβολαιογραφικών δικαιωμάτων» ως εκυρώθη υπό του Νόμ. 3890 της 11/15 Φεβρ. 1929, αποδίδεται ποσόν εκ δύο εκατομμυρίων δραχμών εις το Ταμείον Προνοίας των μελών του Συμβολαιογραφικού Συλλόγου του Εφετείου Αθηνών εντός ενός μηνός από της δημοσιεύσεως του παρόντος.